als_Latn dik_Latn sag_Latn
Organizata radikale islamike Isis e cila ka shpallur kalifatin në një territor të Irakut dhe Sirisë, i ka bërë thirrje organizatave të tjera sunite që t’i bashkohen aleancës, e cila aktualisht drejtohet nga Abu Bakr Al-Bagdati. Ky i fundit i ka kërkuar gjithë popullatës myslimane sunite që të shprehë besnikërinë ndaj tij. Megjithatë grupet e tjera rebele, pjesa më e madhe e të cilëve kanë qënë pjesë e personelit ushtarak të partisë ekstremiste Bath të Sdadam Hysein, ende nuk kanë vendosur nëse do të bashkohen apo jo me Isis. Analistët mendojnë se koha e shpalljes se Kalifatit, një ditë pasi nisi muaji i shenjtë i ramazanit, nuk ka qene e rastësishme. Karol Kersten, studiues i fesë islame në Londer thekson se Kalifati është shpallur në këtë periudhë, pasi në këtë moment myslimanët shprehin një përkushtim me te madh ndaj fesë.
Megjithatë, ai thotë se në Lindjen e Mesme Kalifati islamik nuk do te pranohet lehte. Ai paraqet sfidë të drejtpërdrejtë për shtetet e tjera te gjirit, veçanërisht për Arabinë Saudite. Sipas Kersten, Mbreti i Arabisë saudite i ka dhënë vetes titullin “Mbrojtës i dy xhamive të shenjta”, në mekë dhe në Medinë, që është pothuajse titull identik i kalifit. Nga ana tjetër nuk përjashtohet dhe një konflikt mes Isis dhe Al Kaedes. Kjo e fundit nuk e njeh organizatën per shtetin islamik te Irakut dhe Sirise, qe pas shkëputjes prej saj.
als_Latn als_Latn